
detailplaneeringu planeeginguala 
piiride muutmine
1. Asjaolud ja menetluse käik
Detailplaneeringu algatamise ettepaneku on esitanud Arhitektuuri- ja Linnaplaneerimise Amet. Detailplaneeringu koostamise eesmärk on planeeritava maa-ala liikluskorralduse ja parkimise lahendamine, Hariduse tn sõidutee laiendamine, krundipiiride täpsustamine, maa-ala heakorrastuse ning haljastuse lahendamine. Määratakse ehitusõigus uute hoonete rajamiseks ja lahendatakse tehnovõrkudega varustamine.
Planeeritava ala üldpindala on ca 7,1 ha.

Detailplaneering algatati Narva Linnavolikogu 09.02.2006.a. otsusega nr 14. 
Planeeringu nimetuse „Hariduse tänav ja selle lähiala” ja lähteülesande muudeti Narva Linnavolikogu 06.07.2006.a. otsusega nr 119.
Planeeringu lähteülesande muudeti Narva Linnavolikogu 16.08.2007.a. otsusega nr 337.

2. Õiguslikud alused

Kohaliku omavalitsuse korralduse seaduse § 22 lõike 1 punkti 33 kohaselt 
on detailplaneeringu lähteülesande muutmine volikogu ainupädevus.

3. Linnavolikogu otsus
3.1. Kinnitada Hariduse tänava ja selle lähiala detailplaneeringu uued piirid vastavalt esitatud eelnõule (lisatud).

3.2. Arvata detailplaneeringu alast välja Tallinna mnt 35 krunt, mille kohta Narva Linnavolikogu 17.04.2008.a. otsusega nr 114 on algatatud eraldi detailplaneering  ning Kangelaste 2, kuna antud krunt ei puuduta antud planeeringu eesmärki.
3.3. Jagada Hariduse tänava ja selle lähiala detailplaneering kaheks eraldi detailplaneeringuks nimetustega Tallinna mnt 37 ja selle lähiala  detailplaneering (pindala ca 0,9 ha) ning Hariduse tänav ja selle lähiala detailplaneering (pindala on ca 6,2 ha), käsitleda neid edaspidi iseseisvatena ning lugeda seni teostatud tööd ja kooskõlastused kehtivateks mõlema osa juures. (Hariduse tänava ja selle lähiala detailplaneeringu jagamise tingivad asjaolud, Hariduse tänava ja selle lähiala planeeringu koostamine on linnaehituslikult äärmiselt keeruline, pretensioonikas ja aeganõudev protsess, mis kestab eeldatavasti veel pikka aega, samas kui Tallinna mnt 37 ja selle lähiala  planeeringu koostamine sellist keerukust endas ei kätke).

3.4. Täpsustada lähteülesannet vastavalt laiendatud alale: määrata Tallinna mnt. 37 krundipiirid ning lahendada selle liiklusskeem.

3.5. Esitada kehtestamiseks iseseisvad detailplaneeringud.

3.6. Avalikustada detailplaneeringu muutmine kohalikes ja maakondlikes massiteabevahendites.

4. Rakendussätted
4.1. Volikogu otsus jõustub teatavakstegemisest.
4.2. Lähteülesannete kehtivus on 2 aastat alates antud otsuse jõustumisest.
4.3. Otsust on võimalik vaidlustada Tartu Halduskohtu Jõhvi kohtumaja 30 päeva jooksul arvates otsuse teatavakstegemisest.

